ด้วยดิฉัน อ.ปลาทอง ดร.ศิวนุช สร้อยทอง หัวหน้าคลินิกกฎหมาย​ มูลนิธิกระจกเงาค่ะ

ได้รับคำร้องขอความช่วยเหลือจาก คุณศิริรัตน์ ขาวงาม หญิงสัญชาติไทย อายุ 35 ปี ถือบัตรประจำตัวประชาชน เลข 1 ซึ่งเธอประสบปัญหาการร้องขอจดทะเบียนสมรสกับชายไร้สัญชาติซึ่งสร้างครอบครัวร่วมกันมาแล้ว 4 ปี ชื่อ นายบุญหลาย คำปล้อง ถือบัตรประจำตัวบุคคลที่ไม่มีสถานะทางทะเบียน เลข 0-89 

โดยเธอเล่าว่า ได้ไปติดต่อเจ้าหน้าที่สำนักงานเขตบางเขน (ช่อง 23) แต่ได้รับแจ้งจากเจ้าหน้าที่ว่า จดทะเบียนสมรสให้ไม่ได้ และให้เธอต้องพาคุณบุญหลายเดินทางกลับไปหาผู้ใหญ่บ้านเพื่อขอ "หนังสือรับรองความเป็นโสด" ที่จังหวัดอุตรดิตถ์ (บ้านเกิดของคุณบุญหลาย) หรืออาจจะต้องไปติดต่อที่สถานทูตเมียนมา

กรณีนี้เราพิจารณาว่าน่าจะมาจากความเข้าใจผิดของเจ้าหน้าที่ในการพิสูจน์สถานะความเป็นโสด/ไม่เคยมีคู่สมรสมาก่อน ระหว่าง "คนไร้สัญชาติ" กับ "คนมีรัฐมีสัญชาติ" เบื้องต้นคลินิกกฎหมายจึงสร้างความเข้าใจของคุณศิริรัตน์และคุณบุญหลายเกี่ยวกับคุณสมบัติการจดทะเบียนสมรสตามกฎหมายแพ่ง และการรับรองตามกม.การจดทะเบียนครอบครัว รวมถึงหนังสือสั่งการกรมการปกครองที่ชัดเจนเรื่องนี้ https://www.bora.dopa.go.th/.../2022/01/mt03093_v22169.pdf

ทั้งนี้ เพื่อให้เกิดการแก้ไขปัญหาเชิงระบบและรายบุคคล ทางคลินิกกฎหมายขอทางกทม. 

1. ซักซ้อมความเข้าใจเจ้าหน้าที่เขตบางเขนเรื่องการจดทะเบียนสมรสของคนไร้สัญชาติกับคนสัญชาติไทย และ
2. ให้จนท.เขตบางเขนนัดหมายการยื่นคำร้องจดทะเบียนสมรสในระบบตามกฎหมาย พร้อมสอบพยานบุคคล 2 คนประกอบ คือ (1) นางนวลสวาท ชาติงาม แม่บ้านในหอพักที่ทั้งสองอาศัยอยู่ (2) นายชัยพร บุญชม เพื่อนที่รู้จักคุ้นเคยกัน 

ติดต่อ อ.ปลาทอง 085-2376366 (คลินิกกม.กระจกเงา 083-7717769)
ติดต่อ คุณศิริรัตน์ 061-6046202